CELEX: 32007D0791
Language: el
Date: 2007-12-04 00:00:00
Title: Απόφαση 2007/791/ΚΕΠΠΑ του Συμβουλίου, της 4ης Δεκεμβρίου 2007 , για την εφαρμογή της κοινής δράσης 2007/749/ΚΕΠΠΑ σχετικά με την Αστυνομική Αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (ΒiH)

5.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 317/83
            
         
      ΑΠΌΦΑΣΗ 2007/791/ΚΕΠΠΑ ΤΟΥ ΣΥΜΒΟΥΛΊΟΥ
   
   της 4ης Δεκεμβρίου 2007
   για την εφαρμογή της κοινής δράσης 2007/749/ΚΕΠΠΑ σχετικά με την Αστυνομική Αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (ΒiH)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την κοινή δράση του Συμβουλίου αριθ. 2007/749/ΚΕΠΠΑ, της 19ης Νοεμβρίου 2007, για την Αστυνομική Αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (ΒiH) (1), ιδίως δε το άρθρο 12 παράγραφος 1, σε συνδυασμό με τη δεύτερη περίπτωση του άρθρου 23 παράγραφος 2 της συνθήκης για την Ευρωπαϊκή Ένωση,
   Εκτιμώντας τα ακόλουθα:
   
               (1)
            
            
               Στις 19 Νοεμβρίου 2007 το Συμβούλιο υιοθέτησε την κοινή δράση 2007/749/ΚΕΠΠΑ, με την οποία ορίζεται ότι η ΑΑΕΕ στη Βοσνία-Ερζεγοβίνη πρόκειται να συνεχισθεί έως τις 31 Δεκεμβρίου 2009. Το ποσό δημοσιονομικής αναφοράς για τα έτη 2008 και 2009 πρόκειται να αποφασισθεί σε ετήσια βάση.
            
         
               (2)
            
            
               Η εντολή της ΑΑΕΕ θα εκτελεσθεί στα πλαίσια κατάστασης που ενδέχεται να επιδεινωθεί και να βλάψει τους στόχους της Κοινής Εξωτερικής Πολιτικής και της Πολιτικής Ασφαλείας όπως εκτίθενται στο άρθρο 11 της συνθήκης,
            
         ΑΠΟΦΑΣΙΖΕΙ:
   Άρθρο 1
   1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την εφαρμογή της κοινής δράσης 2007/749/ΚΕΠΠΑ ανέρχεται σε 14 800 000 ευρώ για το 2008.
   2.   Η διαχείριση των δαπανών που χρηματοδοτούνται από το ποσό της παραγράφου 1 γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ευρωπαϊκής Ένωσης, με την εξαίρεση ότι καμιά προχρηματοδότηση δεν παραμένει στην κυριότητα της Κοινότητας.
   Άρθρο 2
   Η παρούσα απόφαση αρχίζει να ισχύει από την ημερομηνία εκδόσεώς της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 4 Δεκεμβρίου 2007.
      
         
            Για το Συμβούλιο
         
         
            Ο Πρόεδρος
         
         F. TEIXEIRA DOS SANTOS
         
      
   
   
      (1)  ΕΕ L 303 της 21.11.2007, σ. 40.